ที่จริงแล้วนี่เป็นพรีเซนเทชั่นความยาวสองชั่วโมงที่ผมใช้สอนเด็กม. ปลาย
แต่ผมย่อลงมาให้เหลือสามนาที
เรื่องทั้งหมดเริ่มจากวันนึงบนเครื่องบิน ตอนที่ผมกำลังเดินทางมา TED
เมื่อเจ็ดปีที่แล้ว
แล้วตอนนั้นคนที่นั่งข้างๆ ผม
เป็นเด็กนักเรียนวัยรุ่น ม. ปลายคนนึง
ซึ่งฐานะทางบ้านของเธอยากจนมาก
และเธอก็อยากจะทำให้ชีวิตเธอดีขึ้น
เธอถามผมด้วยคำถามสั้นๆ ง่ายๆ ว่า
"ทำยังไงถึงจะประสบความสำเร็จคะ?"
ตอนนั้น...ผมรู้สึกแย่มาก
ที่ไม่สามารถให้คำตอบดีๆ กับเธอได้
หลังจากนั้นผมก็ลงจากเครื่องบิน แล้วมาที่ TED
แล้วผมก็คิดขึ้นมาได้.... ให้ตายสิ...ผมอยู่ใ้นห้องที่เต็มไปด้วยคนที่ประสบความสำเร็จในชีวิตนี่นา!
ทำไมผมไม่ลองถามคนพวกนี้ดูล่ะว่าอะไรช่วยให้พวกเขาประสบความสำเร็จ
แล้วจะได้เอาไปบอกต่อกับน้องๆ ได้
เราก็เลยมาถึงจุดนี้ 7 ปีให้หลัง กับ 500 บทสัมภาษณ์
ผมจะบอกให้ฟังว่า จริงๆ แล้วอะไรกันแน่ที่จะนำไปสู่ความสำเร็จในชีวิต
และเป็นแรงจูงใจสำหรับชาว TED
อย่างแรกคือ "รักงานที่ทำ"
ฟรีแมน โทมัส กล่าวไว้ว่า "แรงผลักดันของผมมาจากความรักในงานที่ทำ"
ชาว TED เลือกทำเพราะรักที่จะทำ ไม่ใช่ทำเพื่อเงิน
แครอล คอเรตต้า บอกว่า "ฉันคงยอมจ้างคนอื่นมาทำงานตัวเอง"
และสิ่งที่น่าสนใจคือ
ถ้าเราทำงานที่รัก เงินก็ยังมาอยู่ดี
ขยัน! รูเพิร์ต เมอร์ด๊อก บอกผมว่า "ต้องขยันเข้าไว้
ไม่มีอะไรได้มาง่ายๆ แต่ผมก็สนุกมากเลยล่ะ”
รูเพิร์ตบอกว่าเขาสนุกเหรอ? ใช่แล้ว!
ชาว TED สนุกกับงานที่ทำ และก็ขยันมากด้วย
ผมว่าพวกเขาี้ไม่ใช่คนบ้างาน แต่ว่าเป็นพวกหลงรักงานต่างหาก
ต้องเก่งเข้าไว้! อเล็ซ การ์เดน บอกว่า "ถ้าอยากประสบความสำเร็จละก็ ให้เลือกอะไรมาซักอย่าง
แล้วทำให้มันเก่งจัดไปเลย"
ไม่มีเวทย์มนต์ตัวไหนช่วยให้เก่งได้ นอกจากการ ฝึกฝน ฝึกฝน แล้วก็ฝึกฝน
แล้วต้อง "มุ่งมั่น" นอร์แมน จูวิซันบอกผมว่า
"ผมคิดว่ามันอยู่ที่การมุ่งมั่นกับอย่างใดอย่างนึงให้เต็มที่"
"ผลักดัน" เดวิด แกลโลบอกว่า "ต้องผลักดันตัวเอง
ทั้งทางกาย ทางใจ เราต้องผลัก ผลัก แล้วก็ผลักดันตัวเอง"
เราต้องเอาชนะความอายและความไม่มั่นใจในตัวเอง
โกลดี้ ฮอว์นบอกว่า "ฉันเคยไม่มั่นใจในตัวเองมาตลอด
คิดว่าตัวฉันเองยังไม่เก่งพอ ฉันไม่ฉลาดพอ
คิดว่าฉันไม่มีทางทำำสำเร็จหรอก"
ปัญหาคือไม่ใช่เรื่องง่ายเสมอไปที่จะผลักดันตัวเอง
ก็เลยมีคนคิดค้นสิ่งที่เรียกว่า "แม่" ขึ้นมา (หัวเราะ)
แฟรงค์ แกรี่ บอกผมว่า
"แม่ผลักดันผมขึ้นมา"
"บริการ" เชอร์วิน นูแลนด์ บอกว่า "ถือเป็นเกียรติอย่างยิ่งที่ผมได้ให้บริการในฐานะหมอ"
ตอนนี้มีเด็กๆ มากมายชอบบอกผมว่าอยากเป็นเศรษฐี
อย่างแรกที่ผมบอกพวกเขาไปก็คือ
"โอเค, แต่จะคอยบริการตัวเองไม่ได้หรอกนะ
เราต้องคอยให้บริการสิ่งที่มีค่ากับคนอื่นๆ
เพราะนั่นคือวิธีที่จะทำให้เรารวยได้จริงๆ”
ไอเดีย บิล เกตซึ่งเป็นชาว TED บอกว่า "ผมมีไอเดีย
ที่จะก่อตั้งบริษัทซอฟต์แวร์สำหรับไมโครคอมพิวเตอร์แห่งแรกของโลก"
ผมก็เลยบอกว่าไอเดียดีไม่ใช่เล่นนะ
และก็ไม่มีเวทย์มนต์ใดที่จะเสกไอเดียขึ้นมาได้
ก็แค่ทำอะไรบางอย่างที่ง่ายมากๆ ก็เกิดไอเดียแล้ว
และจากที่ผมเห็น
โจ เคราส์ บอกว่า "ต้องอดทน"
"ความอดทนคือตัวแปรหมายเลขหนึ่งที่ทำให้เราประสบความสำเร็จ"
เราต้องอดทนกับความล้มเหลว เราต้องอดทนกับอะไรห่วยๆ!
อันได้แก่ เสียงวิจารณ์ คำปฏิเสธ พวกตูดหมึก และแรงกดดัน"
(หัวเราะ)
และคำตอบสำคัญสำหรับคำถามนี้ก็ง่ายนิดเดียว
จ่าย 4,000 เหรียญ แล้วมาที่ TED
หรือถ้าพลาดไป ก็ให้ทำตามแปดข้อที่กล่าวมา -- และเชื่อผมสิ
ว่าเคล็ดลับแปดประการนี่แหละที่จะนำพาไปสู่ความสำเร็จ
ขอบคุณชาว TED ทุกคนสำหรับบทสัมภาษณ์ครับ!